סקס: האם זרע ירפא דיכאון?
לפני שנה סוקרה ברחבי הרשת אם לשניים מבריטניה, שטענה כי היא שותה שייק זרע מדי יום - שלכאורה מסייע לה לחזק את המערכת החיסונית. כטבעונית, היא טענה ששייק הזרע מספק לה B12 וחלבונים שחסרים לה בתזונה – אך תזונאים ורופאים חשבו אחרת. "אין שום ערך תזונתי לזרע", הסבירה ד"ר שרה ג'רוויס, רופאה כללית לאתר Metro. "יש דרך טובה יותר לטבעונים להשיג אקסטרה חלבונים והיא באמצעות מאכלים כמו אגוזים". כעת מחקר חדש ומשונה חושף יתרונות נוספים של נוזל הזרע.
אוניברסיטת מדינת ניו יורק ערכה את המחקר, שבמהלכו נעשתה השוואה בין חיי המין של כ-300 נשים לבריאותן הנפשית. אופי מחקר זה נחשב לשונה ממחקרים רגילים, שכן הוא כלל סקר מעמיק למדי לגבי חיי המין של המשתתפות. החוקרים מצאו כי נוזל זרע מכיל חומרים כימיים שמשפרים את מצב הרוח, מרדימים, מגבירים רגשות חיבה ומכילים לפחות שלושה נוגדי דיכאון.
החוקרים גילו שנשים שמקיימות יחסי מין לא מוגנים סובלות פחות מדיכאון ומסוגלות לתפקד טוב יותר מבחינה נפשית. בהתחשב בכך שזרע מכיל סרוטונין (המכונה "ההורמון השמח" כיוון שמשפיע על מצב הרוח) ומלטונין (המכונה "הורמון החושך", כיוון שמשפיע על השינה) – אין זה מפתיע שיש בו לא מעט יתרונות בריאותיים.
החלק החשוב ביותר של המחקר פורסם בכתב העת Archives of Sexual Behaviors. מתברר כי זרע נספג בקלות בגוף וניתן להבחין ביתרונותיו דרך מחזור הדם. למרות כל השבחים שצוינו למעלה, חשוב להדגיש כי קיום יחסי מין מוגנים מונעים הידבקות במחלות מין והריונות לא רצויים. לפיכך, ראוי להיות במחקר זה כאינפורמטיבי גרידא ולא פרקטי.
דבר נוסף שכדאי לציין הוא שסקר זה מראה חפיפה בין יחסי מין לא מוגנים לבריאות נפשית טובה – ולא מראה קשר של סיבה ותוצאה. על כן, תוצאות אלו עשויות לרמוז על גורמים אחרים לתופעה.